**НАРОДНО ЧИТАЛИЩЕ „СЪЗНАНИЕ-1899”**  *село Типченица , ул. „7-ми септември” №45, e-mail: n4suznanie\_tipchenica@abv.bg , тел.: 0886448444*

**ОТЧЕТ ЗА ДЕЙНОСТТА**

**НА НАРОДНО ЧИТАЛИЩЕ „СЪЗНАНИЕ-1899” ЗА 2020 ГОДИНА**

Основната задача на ръководството на читалището и през 2020 година /въпреки наложените ограниченията свързани с Covid / бе да продължи да отстоява ролята си на духовно средище, което да развива и обогатява културния живот, социалната и образователна дейност в селото. Да възпитава и утвърждава националното самосъзнание, да дава своя принос при запазване на обичаите и традициите на българския народ. Чрез различните художествено- творчески форми да привлича повече хора в читалището и да отговаряме на техните потребности.Да осигурява равен достъп на всички до всички видове информация.

І. **Библиотечни дейности, комплектуване и организация на библиотечните фондове**

Комплектуването на фонда е основна и неизменна задача на библиотеката при Народно читалище „Съзнание-1899 село Типченица. В края на 2020 година фондът на библиотеката наброява 7868 библиотечни документа от всички отрасли на знанието. През 2020 година са постъпили 107 библиотечни документа, от които 100 БД придобити чрез разработването и реализацията на проект на Министерството на културата по програма „Българските библиотекисъвременни центрове за четене и информираност” 2020 , 1 БД закупен от библиотеката, 2 БД дарени от потребители на библиотеката и 4 БД дарени от автора на книгите. Абонаментът за 2020 година се състои от 1 вестник и 3 списания. През отчетния период библиотеката на Народно читалище „Съзнание-1899” в читалня, в заемна за дома и на организирани събития е посетена от 723 потребители , раздадени са 487 библиотечни документи и е регистрирала 99 нови читатели, от които 20 на възраст до 14 години. Епидемиологичната обстановка и ограниченията повлияха на работата и направиха невъзможно провеждането на някои инициативи/ „Маратон на четенето”/, но се отразиха положително на други -новозаписани читатели и повечето заети библиотечни документи.

Библиотечни инициативи през 2020 година:.

* 01.07.2020 г. – Откриване на „лято в библиотеката” с четене от книга и електронни устройства на приказката на Андерсен „Храбрият оловен войник
  + 04.07.2020г. –100г. от рождението на Леда Милева с родители четем "В една зоологическа градина";
  + 11.07.2020г. – 210 години от рождението на Димитър Миладинов и 190 г. от рождението на Константин Миладинов- презентация за живота и делото на просветните дейци;
  + 14.07.2020г. – 125г. от рождението на Гео Милев- презентация;
  + 18.07.2020. – 85г. от рождението на Дамян Дамянов- клуба по художествено слово гостува на ПК „Дълголетие” представена презентация за живота и творчеството на поета, поетичен рецитал с творби на автора;
  + 23.07.2020г. – 130г. от рождението на Димитър Чорбаджийски- Чудомир- четем разказите „Туристи” и „Съседи”;
  + 27.07.2020г. – 50г. от отбелязването на Деня на земята- презентация и излет;
  + 01.08.2020г. – 100г. от рождението на Валери Петров- четем верижно „Бяла приказка”;
  + 05.08.2020г. – 70г. от създаването на европейския съюз- презентация предоставена от журналиста Пламен Гулев;
  + 10.08.2020г. – 170г. от рождението на Иван Вазов- презентация за живота и дейността на патриарха на българската литература, четем разказа „Дядо Йоцо гледа”;
  + 12.08.2020г.– 100г. от рождението на Джани Родари- четем пройзведението от препоръчителния списък за трети клас „Приключенията на Лукчо”;
  + 14.08.2020г.– 140г. от рождението на Йордан Йовков- четем с родители „Песента на колелетата” и „Мечтатели”
  + 20.08.2020г. – 185г. от рождението на Марк Твен- четем части от „Принцът и проосякът”;
  + 25.08.2020г. – 100г. от рождението на Михаил Лъкатник- четем „Невероятните приключения на Билянка Разпилянка и Живко Ленивко”
  + 30.08.2020г. – Закриване на „Лято в библиотеката”- игри на площада;
  + 21.12.2020г.- Виртуална среща с IV-ти В клас на Основно училище „Христо Ботев” град Мездра с класен ръководител Светла Маринова на тема безопасно използване на интернет, какво можем да четем на нашата възраст. Представяне на подходящи книги;
  + Витрини и рецитали за национални празници и годишнини на велики българи

**ІІ. Културни дейности:**

За отбелязване на актуални събития, дати, годишнини и теми от националния и местен календар през 2020 година бяха организирани редица инициативи, съобразени с Методическите указанията на Министерството на културата.

* 01.01.2020г. – Васильовден- деца сурвакари минаха през селото и домовете на хората да суровакат за здраве с новогодишни пожелания;
* 21.01.2020г. – по стара българска традиция с песни и богата софра отпразнувахме Бабинден с ритуал поливане на бабата акушерка;
* 14.02.2020г. – ден на Лозаря- съвместен празник с Кметство Типченица и Винарна „Типченица”. Рипуал по зарязване на лозята, представен от самодейци към читалището, посрещане на Св.Трифон, благославяне на лозята в местността „Гложето” и поздрав от ЖНХ „Типченски майки”и фолклорна формация „Фолкреактор”;
* 19.02.2020г.- Апостолът на Свободата”- делото на Васил Левски- рецитал и презентация за живота и делото на Дякона;
* 01.03.2020г. – Баба Марта/самодейката Лилия Цветкова/ дари децата,жители и гости на селото с мартеници. Украсихме площада с изработени в арт работилница мартеници;
* 03.03.2020г. – Национален празник на Република България – 142 години от освобождението на България- поетичен рецитал изпълнен от самодейци от клуба по художествено слово, молебен за загиналите при паметната плоча на опълченците;
* 08.03.2020г. – „Тя”- поетичен рецитал посветен на майката по повод международния ден на жената;
* 24.05.2020г.– Ден на българската просвета и култура и славянската писменост. Аудио рецитал, представен от членове на клуба по художествено слово;
* 01.06.2020г. –Излет с игри до „Кръста” в местността „Градището”;
* 06.09.2020г.– Ден на съединението и отбелязване Деня на селото- тематичен рецитал, молебен за загиналите в Балканската, Междусъюзническата, Първата и Втората световна войни, пред войнишкия паметник на площада на селото;
* 09.09.2020г.– Начало на гроздобера- стародавен ритуал по мачкане на грозде в дървен чебър, представен от самодейци, водосвет и поздрав от индивидуалните изпълнители към читалището Елеонора Георгиева и Рени Маринова.
* 11.10.2020г.– читалището беше посетено от негово Превъзходителство Г-н Дун Сеодзън– посланик на Китайската народна република и делегация от посолството в България- беше представен ритуала „Гроздобер,история на лозарството и пипиниерството в Типченица дегустация на вина от Винарна „Типченица” ,музикална програма от индивидуалните изпълнители Елеонора Георгиева, Рени Маринова и Фолклорна формация „Фолкреактор”;
* 20.10.2020г. Международен ден на готвача- Председателя на НЧ „Съзнание-1899” Г- жа Елеонора Георгиева гостува на ПГ „Алеко Константинов” град Мездра. Представяне на традиционни храни достигнали до нас от нашите предци и приготвянето им с типични за региона кухненски уреди, които са използвани от нашите баби и дядовци;
* 01.11.2020г. – Аудио рецитал посветен на народните будители, изнесен от ученици от клуба по художествено слово;
* 02.12.2020г.– в селото гостува екип на „Слоу фуд в България”. Целта на посещението беше заснемането на филм за традиционните храни в селото. Самодейци към читалището представиха приготвянето на традиционна баница, пита в подница и направата на домашно сирене.
* 06.12.2020г. – Запалване светините на коледното дърво пред сградата на Кметството. Аудио рецитал от деца и ученици посветен на коледните и новогодишните празници.
* Поради противоепидемичната обстановка и забраната за струпване на много хора на едно място не бяха проведени:
* Оброка „Св Николай летни” в местността „Манастира”
* Тринадесетото издание на Фолклорен фестивал „Типченица пее”2020 не бе проведено
* Две театрални постановки на Самодейния театрален състав в град София

**ІІІ . Художествена самодейност:**

През 2020 година към читалището дейност извършват два постоянно действащи колектива /Женски народен хор „Типченски майки” и фолклорна формация „Фолкреактор” /, два клуба /клуб по народни танци и клуб по художествено слово/и самодеен театрален състав. През 2020г.съставите започваха работа два пъти, но поради ограниченията наложени от пандемичната обстановка репетициите бяха прекратени Колективите са взели участие в местни празници и чествания.

**ІV .Материално – техническа база**

Сградата на читалището е с площ от 600 кв.м., масивна, на два етажа, състояща се от салон, сцена и гримьорни, библиотека, читалня, помещения заети от етнографска сбирка и художествена сбирка с платна на художника Павлин Коцев. През 2020г. успяхме със собствени средства, спестени от хонорари на ръководители / поради непровеждане на редовни репетиции с творческите колективи/да сменим входната витрина на читалището и прозорците на първия етаж на фасадата. Към момента спешна нужда от ремонт има останалата по-голяма част на покривната конструкция /през 2019г.е направен частичен ремонт на покрива/, улуците, таваните в помещенията на салона, библиотеката и етнографската сбирка, средства непосилни за бюджета на читалището.Читалището разполага с две компютърни конфигурации- не работещи, размножителна техника. В читалището няма постоянна интернет връзка.

**V . Административна и финансова дейност**

През отчетния период са проведени 6 заседания на Настоятелството и Проверителна комисия и 1 Общо отчетно събрание, на които са разглеждани и взети решения по основни проблеми, касаещи читалището. В организационно-функционалната структура през 2020 година няма направени промени. – един постоянен трудов договор и два граждански договора- художествен ръководител на певческите състави и режисьор на театралния състав. Бюджетът на читалището за 2020 г. е в размер на 20 106 лева лв. Приложената таблица отразява разпределението на бюджета по параграфи.

Отчетът е приет от Настоятелството на НЧ „Съзнание-1899” с протокол № 34/12.03.2021г. и Общото събрание на читалището проведено на 20.03.2021г. с протокол № 35/ 20.03.2021г

Изготвил :

Атанаска Петровска

Председател Народно читалище „Съзнанше-1899”:

Елеонора Георгиева

***НАРОДНО ЧИТАЛИЩЕ „СЪЗНАНИЕ-1899”***

*Община Мездра, село Типченица , ул. „7-ми септември” №45*

*e-mail:* [*n4suznanie\_tipchenica@abv.bg*](mailto:n4suznanie_tipchenica@abv.bg)*, телл: 0886448444*

***ПЛАН ЗА ДЕЙНОСТТА***

***НА НАРОДНО ЧИТАЛИЩЕ „СЪЗНАНИЕ-1899”***

***ЗА 2021 ГОДИНА***

***ОСНОВНА ЦЕЛ***

*Основната цел в работата на Народно читалище „Съзнание-1899“и през 2021 година ще бъде насочена към задоволяване на информационните, развлекателните и образователните нужди на типченци, да бъде посредник между информацията и потребителите.*

*Работата на читалището да бъде подчинена на ЗНЧ, Устава на Народно читалище „Съзнание-1899” , правилник за вътрешен трудов ред, закона за обществените библиотеки и всички нормативни документи касаещи дейността на читалището и библиотеката.*

***БИБЛИОТЕЧНО И ИНФОРМАЦИОННО ОБСЛУЖВАНЕ***

*1. Чрез покупка, абонамент и дарение да се комплектуват 50 библиотечни документа*

*Срок: постоянен*

*Отг. библиотекаря*

*2. За ритмично комплектуване съобразно утвърдените характеристики на фондовете да се следят уеб-сайтовете на издателствата, електронните книжарници и други източници на информация*

*Срок: постоянен*

*Отг. Библиотекаря*

*3. Даренията, получавани от личните колекции на читатели и граждани, да се сверяват с електронните и традиционни каталози и да се използват за попълване библиотечните колекции на отделите, а на дарителите да се издават “Свидетелства за дарение”.*

*Срок: постоянен*

*Отг.библиотекаря*

*4. При финансова възможност, да бъде направен абонамент на поне две периодични издания.*

*Срок: постоянен*

*Отг. Библиотекаря*

***КУЛТУРНО-ПРОСВЕТНА ДЕЙНОСТ***

*И през 2021 г. читалището ще продължи да се утвърждава, като културно-просветен център за типченци. В културната политика на читалището ще има една основна цел- да разкрива богатството на книгите и българските традиции, и да поддържа импулса за разпространение на културни ценности. Организиране на национални и местни празници с цел приобщаване на населението към културни развлечения и духовен живот, утвърждаване на местни традиции и обичаи, организиране на празници и мероприятия с цел приобщаване на подрастващите към културните прояви в селото*

***м. Януари:***

*1-ви януари- посещение от сурвакари по домовете*

*21-ви януари – Ден на родилната помощ. Традиционно тържество с възпроизвеждане на ритуал по посрещане на новороденото и „поливане” на баба акушерка .*

***м. Февруари***

*14-ти февруари - Традиционен празник „Ден на лозаря”*

*19-ти февруари – „Апостолът на свободата”-делото на Васил Левски*

***м. Март***

*1-ви март – поздрав от баба Марта и Ден на самодееца 3-ти март – национален празник на Република България/143 години от подписването на Санстефанския мирен договор и освобождението на България/, 170 години от рождението на родения в с. Типченица опълченец Вълчо Гайдарски- Комитата*

*8-ми март –*

*22-ри март – излет/ екскурзия*

***м. Април***

*1-ви април- ден на хумора*

*2-23 април – маратон на четенето- по програма /Откриване на „Маратона на четенето” с 215- годишнината от рождението на Ханс Кристиан Андерсен, 2; 100 г. от рождението на Леда Милева, 175 г. от рождението на Хенрик Сенкевич , 155г. от рождението на Пенчо Славейков, 145 г. от Априлското въстание и170г. от рождението на Тодор Каблешков- виртуална разходка в къща-музей „Тодор Каблешков” – гр. Копривщица и др.*

***м.Май***

*9-ти май – „Св.Николай Летни”- празник в местността Креща*

*13-17 май - Национална Библиотечна седмица*

*24-ти май – ден на Българската просвета и култура- празник среща с местни бивши и настоящи учители.*

***м.Юни***

*1- ви юни – Международен ден за защита на децата*

*2-ри юни – 145 години от подвига на Ботевата чета- подреждане на витрина при бюста на Ботев, поднасяне венци и цветя на паметниците и паметните плачи в селото;*

***м.Юли и Август***

*лято в библиотеката – по програма/ 85г. от рождението на Павлин Коцев-; 235г. от рождението на Вилхелм Грим; 400г. от рождението на Жан дьо Лафонтен; 135г. от рождението на Дора Габе; 135г. от рождението на Ран Босилек; 100 г. от смъртта на Иван Вазов; 195г. от рождението на Карло Колоди; 120г. от рождението на Уолт Дисни; 200г. от рождението на Гюстав Флобер, 1340г. от създаването на българската държава през 681г. и други/*

***м. Септември***

*- подготовка и провеждане на Фолклорен фестивал „Типченица пее” и Ден на селото*

*- творческа работилница „ За баба и Дядо”- по случай денят на възрастните хора01.10.2021г.*

***м. Ноември***

*1-ви ноември – Ден на Народните будители- отбелязване годишнини от рождението на бележитите личности от Врачанския край- Козма Тричков- 215 години, Николчо Хаджиантонов- 185 години, Донаган Андреев- 100 години, Иван Докев- 120 години;*

*30-ти ноември – Андреев ден*

***м. Декември***

*Запалване светлините на коледното дърво пред Кметството и тържество по повод коледните и новогодишни празници;*

* *60 години от създаването на Женски народен хор”Типченски майки”*
* *Ритуал Лазаруване и Великденски празници*
* *Тематични витрини и изложби, свързани с бележити дати и събития.*

***\* Календарът може да бъде променян и допълван***

***РАБОТА СЪС САМОДЕЙНИ КОЛЕКТИВИ***

*Провеждане на редовни репетиции с Женски народен хор „Типченски майки”, с фолклорна група „Фолкреактор.*

*Провеждане на репетиции с временно- действащите колективи- клубовете по художествено слово и клуба по народни танци.*

*Участие в национални, областни и регионални фестивали .*

* *При наличие на финансови средства да се продължи работата с самодейния театрален състав*

***МАТЕРИАЛНО-ТЕХНИЧЕСКА БАЗА***

1. *При финансова възможност да се подмени старата компютърна конфигурация в библиотеката - 1 брой, дарение 2008 година.*
2. *При финансова възможност да се направи ремонт на таваните и да се боядисат помещенията на библиотеката и читалнята. .*
3. *При финансова възможност да се почистят и подменят улуците и водосточните тръби и да се пребоядиса фасадната стена на читалищната сграда*
4. *При финансова възможност да се закупят нови традиционни за нашата етнографска област народни носии.*

***АДМИНИСТРАТИВНА ДЕЙНОСТ***

1. *Изработване бюджета на читалището и целесъобразно разпределение на средствата по параграфи, съобразно необходимостите.*

*Срок: м. март*

*Отг. Председател НЧ и библиотекар*

1. *Провеждане на Годишно отчетно събрание.*

*срок : м. март*

*Отг. Председател НЧ и библиотекар*

1. *Провеждане заседания на Читалищното настоятелство за решаване на актуални проблеми.*

*Срок: постоянен*

*Отг. Председател НЧ и библиотекар*

1. *Изготвяне на отчет за дейността на читалището*

*Срок: м. март*

*Отг. Председател НЧ и библиотекар*

1. *Изготвяне на план за дейността на читалището*

*Срок: м. октомври*

*Отг. Председател НЧ и библиотекар*

1. *Опазване на библиотечния фонд и имуществото на читалището*

*Отг. Библиотекар*

*Планът е приет на Заседание на Настоятелството на Народно читалище „Съзнание-1899” и утвърден с протокол № 32/24.10.2020 г.*

*Изготвил:*

*/Атанаска Петровска/*

*Председател НЧ „Съзнание-1899”:*

*/Елеонора Георгиева/*